KBANK – BBL เข้า Large Cap ตามคาด “เจมาร์ท” เสียบ Small Cap มีผล 20 ก.ย.64
KBANK- BBL ถูกนำเข้าคำนวณ FTSE Large Cap รอบใหม่ ฟาก JMART เสียบเข้า Small Cap โดยจะเริ่มมีผลตั้งแต่วันที่ 20 ก.ย.64 เป็นต้นไป
KBANK- BBL ถูกนำเข้าคำนวณ FTSE Large Cap รอบใหม่ ฟาก JMART เสียบเข้า Small Cap โดยจะเริ่มมีผลตั้งแต่วันที่ 20 ก.ย.64 เป็นต้นไป
17 ก.ย. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ ระบุ หุ้นที่เข้าคำนวณดัชนี FTSE Large Cap รอบใหม่ที่จะเริ่มมีผลอย่างเป็นทางการในวันที่ 20 ก.ย.64 โดยจะใช้ราคาปิดวันนี้ (17 ก.ย.64)
ทั้งนี้ หุ้นที่จะเข้าคำนวณในกลุ่ม Large Cap ประกอบด้วย KBANK และ BBL
ส่วนหุ้นที่ถูกนำออก ได้แก่ KBANK-F, KBANK-NVDR, BBL-F, BBL-NVDR, BJC, AWC และ DIF
สำหรับหุ้นที่จะเข้าคำนวณในกลุ่ม Mid Cap ประกอบด้วย BJC, AWC, DIF และไม่มีหุ้นที่ถูกนำออก
ขณะที่หุ้นที่จะเข้าคำนวณในกลุ่ม Small Cap ประกอบด้วย STARK และ JMART
ส่วนหุ้นที่ถูกนำออก ได้แก่ FTREIT
ด้านหุ้นที่จะเข้าคำนวณในกลุ่ม Micro Cap ประกอบด้วย SAK, XPG, PRM, OISHI, BYD, CHAYO, SABUY, INOX, 7UP, DUSIT, MICRO, KISS, ETC, JKN, BRR, AS, SKN, SITHAI, IRC, FSS, AGE, NWR, CWT, MDX, CSS, PROSPECT และ SVOA
ส่วนหุ้นที่ถูกนำออก ได้แก่ RBF, JMART, DCC, SF, SAWAD, SPRIME, MJLF, BIG, GRAND, SCP และ AIMCG
ด้านบริษัทหลักทรัพย์ โนมูระ พัฒนสิน กล่าวว่า วันนี้แนะนำ “เก็งกำไร” หุ้นที่เข้าคำนวณ FTSE All World Index รอบนี้ ซึ่งมีหุ้นเข้าคำนวณทั้งหมด 31 หุ้น โดยจะมีแรงซื้อจากกองทุน PASSIVE FUND เข้ามาในช่วงท้ายตลาดฯ
ขณะเดียวกันให้หลีกเลี่ยงหุ้นที่ถูกคัดออกและลดน้ำหนัก สำหรับหุ้นที่เข้าคำนวณ FTSE Large Cap ได้แก่ KBANK คาดเม็ดเงินไหลเข้าลงทุน 170 ล้านเหรียญสหรัฐ หรือประมาณ 5,610 ล้านบาท และ BBL เม็ดเงินลงทุนเข้า 82 ล้านเหรียญสหรัฐ หรือประมาณ 2,706 ล้านบาท
ด้าน FTSE Small Cap หุ้นถูกคัดเข้าคือ บริษัท สตาร์ค คอร์เปอเรชั่น จำกัด (มหาชน) หรือ STARK, บริษัท เจ มาร์ท จำกัด (มหาชน) หรือ JMART ส่วนหุ้นถูกคัดเข้า FTSE Micro Cap จำนวน 27 หุ้น สำหรับภาพรวมตลาดหุ้นไทยวันนี้น่าจะผันผวน โดย FTSE ลดน้ำหนักลงทุนหุ้นไทยลง 44 ล้านเหรียญสหรัฐ คาดเม็ดเงินลงทุนไหลออก แนวต้านวันนี้บริเวณ 1,642-1,650 จุด แนวรับบริเวณ 1,620-1,615 จุด